Boeotia

Tiriogaeth yng Ngroeg yr Henfyd oedd Boeotia, (Hen Roeg: Βοιωτία), a elwir hefyd yn Beotia neu Bœotia, ond sydd nawr yn cael ei adnabod fel Nomos (sir) yn yr un ardal.

Mae Boeotia wedi'i lleoli i'r gogledd o ddwyrain Gwlff Corinth. I'r de, mae'n ffinio ar Attica a Megaris, yn y gogledd ar Locris Opuntiaidd a Chulfor Euripus, ac yn y gorllewin ar Phocis. Ynghanol Boeotia mae Llyn Copais.

Ceir llawer o sôn am Boeotia ym mytholeg Roeg. Yn y cyfnod hanesyddol roedd nifer o ddinasoedd pwysig yma, yn enwedig Thebai, y ddinas mwyaf pwerus yng Ngroeg am gyfnod. Dywedid mai Graia (Γραία) oedd y ddinas hynaf yng Ngroeg. Dinasoedd eraill yma oedd Orchomenus, Plataea, a Thespiae.

 Pobl enwog o Boeotia 
 Epaminondas
 Gorgidas
 Hesiod
 Pelopidas
 Pindar
 Plutarch
 Narcissus (mytholeg)

Categori:Daearyddiaeth Gwlad Groeg
Categori:Groeg yr Henfyd